Miss World 1999

Ang **Miss World 1999** ay ang ika-49 na edisyon ng Miss World pageant, na ginanap sa Olympia Hall sa Londres, Reyno Unido noong 4 Disyembre 1999.

Pagkatapos ng kompetisyon, kinoronahan ni Linor Abargil ng Israel si Yukta Mookhey ng Indiya bilang Miss World 1999. Ito ang ikaapat na beses na nanalo ang Indiya bilang Miss World. Nagtapos bilang first runner-up si Martina Thorogood ng Beneswela, habang nagtapos bilang second-runner-up si Sonia Raciti ng Timog Aprika.

Mga kandidata mula sa siyamnapu't-apat na mga bansa at teritoryo ang lumahok sa kompetisyong ito. Pinangunahan nina Ulrika Jonsson at modelong si Melanie Sykes ang kompetisyon.

thumb|250x250px|Olympia Hall, ang lokasyon ng Miss World 1999

## Kasaysayan 
### Lokasyon at petsa 
Dahil hindi na interesado ang pamahalaan ng Seykelas na pangunahan ang Miss World, naghanap ang mga Morley ng ibang lokasyon upang pagdausan ng kompetisyon. Hindi umusbong ang negosasyon sa pagitan ng mga Morley at ng Israel, na siyang interesadong pangunahan ang Miss World sa nakaraang taon, dahil sa suliranin sa seguridad. Nagkaroon din ng negosasyon ang mga Morley na idaos sa Las Vegas, Nevada ang kompetisyon, ngunit hindi ito umusbong dahil hindi sila interesadong pangunahan ang kompetisyon. Nakipag-usap rin ang mga Morley sa Irlanda na interesadong pangunahan ang kompetisyon sa 2001, ngunit hindi rin nila tinaggap ang alok na pangunahan ang kompetisyon sa taong ito dahil sa suliranin sa pagpopondo.

Dahil walang bansa ang gustong pangunahan ang Miss World, nakipag-ugnayan si Eric Morley sa mga direktor ng Channel 5 sa Londres, na nagsahimpapawid ng kompetisyon noong nakaraang taon, na pondohan ang edisyong ito na gaganapin sa Londres. Sumang-ayon noong Agosto ang mga tagapamahala ng Channel 5 na pangunahan ang Miss World 1999 sa Olympia Hall sa 4 Disyembre 1999.

Dahil sa klima ng Londres sa buwan ng Agosto, ang mga *pre-recorded segments* ng Miss World ay ginanap sa Malta.

### Pagpili ng mga kalahok 
Ang mga kalahok mula sa siyamnapu't-apat na bansa at teritoryo ay napili upang lumahok sa kompetisyon. Limang kandidata ang nailuklok matapos ang pag-urong ng orihinal na kalahok.

##### Mga pagpalit 
Dapat sanang lalahok si Miss Bosnia and Herzegovina 1999 Alisa Sisic sa edisyong ito, ngunit dahil sa mga naglipanang mga litrato niyang nakahubad, siya ay tinanggalan ng titulo at siya ay pinalitan ni Samra Begović. Dapat sanang ipapadala ng Miss Israel Organization si Miss Israel 1999 Rana Raslan sa edisyong ito, ngunit ipanadala na lamang si Raslan sa Miss Universe at ipinadala si Genny Chervoney sa Miss World. Tinanggalan ng titulo si Miss Peru World 1999 Rosa Elvira Cartagena dahil sa pagsisinungaling tungkol sa pagkapanalo niya sa Miss Amber World, at siya ay pinalitan ni Wendy Monteverde. Pinalitan ni Binibining Pilipinas-International 1999 Lalaine Edson si Miriam Quiambao bilang Binibining Pilipinas-World 1999 matapos palitan ni Quiambao si Binibining Pilipinas-Universe 1999 Janelle Bautista dahil sa suliranin sa kaniyang pagkamamamayan. Dapat sanang lalahok ang *first runner-up* ng Miss Dominican Republic 1999 na si Lucy Ceballos sa edisyong ito, ngunit siya ay pinalitan ni Luz Cecilia García dahil sa kaniyang ugali.

#### Mga unang pagsali, pagbalik at pag-urong 
Lumahok sa unang pagkakataon ang mga bansang Eskosya at Gales sa edisyong ito, matapos makilala ang pagtatag ng Asembleya sa Parlyamento ng Gales at Eskosya. Bumalik sa edisyong ito ang mga bansang Guyana na huling sumali noong 1989; Madagaskar na huling sumali noong 1990; Lupangyelo at Sri Lanka na huling sumali noong 1994; Bangglades, Rumanya, at Tahiti na huling sumali noong 1996; at Honduras, Letonya, at Taylandiya na huling sumali noong 1997.

Hindi sumali si Micaella L'Hortalle ng Mawrisyo dahil sa kakulangan sa pagpopondo. Hindi sumali sina Dayanarah Roozendaal ng Curaçao at Lillianna Pilarte ng Nikaragwa dahil sa suliranin sa pananalapi. Hindi sumali ang Kapuluang Birheng Britaniko matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Hindi sumali si Zahide Bayram ng Dinamarka dahil sa hindi isiniwalat na dahilan. Hindi sumali si Vaanda Katjiuongua ng Namibya dahil sa kakulangan sa pagpopondo. Bumitaw rin sa huling minuto si Miss Northern Ireland 1999 Zöe Salmon sa kompetisyon dahil hindi pa nagkapagbigay ng aplikasyon ang kaniyang organisasyon para sa isang hiwalay na kandidata sa tamang oras dahil wala pang sariling parlyamento ang Hilagang Irlanda.

## Mga resulta 
### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Ipinarada ng lahat ng mga kandidata ang kanilang mga *evening gown* na gawa ng isang taga-disenyo sa kanilang bansa, kasabay ng kanilang *pre-recorded swimwear segment* na ginawa sa Malta. Pagkatapos nito, sampung *semi-finalist* ang napili para sa *personal interview round*, at kalaunan ay inanunsyo ang dalawang runner-up at ang bagong Miss World.

### Komite sa pagpili 
* Dean Cain – Amerikanong aktor
* Louis Grech – Tagapangulo ng Air Malta
* Eddie Irvine – Formula One *driver* mula sa Hilagang Irlanda
* Lennox Lewis – Ingles na boksingero
* Wilnelia Merced – Miss World 1975 mula sa Porto Riko
* Luciana Morad – Brasilenyang supermodelo
* Eric Morley – Tagapagtatag ng Miss World
* Terry O’Neill – Ingles na litratista
* Linda Petursdóttir – Miss World 1988 mula sa Lupangyelo

## Mga kandidata 
 Siyamnapu't-apat na kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World